Die Boere-Afrikanervolk is nie die kleinste volk nie | Die Vryburger
Suid-Afrika se oppervlakte beslaan 1 221 000 vierkante kilometer en het amptelik volgens die statistiekdiens 50 586 751 burgers. Van die bykans 50 miljoen burgers is 23 181 997 stem geregtig. Dit beteken daar is 52,67 vierkante meter grond vir elke stem geregtige in Suid Afrika.
Die Boere-Afrikanervolksraad het 'n mandaat van sowat 40 000 kiesers ontvang op 24 September 2011 om namens hulle 'n eis om selfbeskikking in te stel. Dit sou beteken dat die volksraad namens hierdie kiesers om 2 106,81 vierkante kilometer grond kan aanspraak maak. Om dit in perspektief te stel, die groter Pretoria gebied is 1 644 vierkante kilometer groot en huisves 2 345 908 mense.
Wat state betref, het Monaco 35 986 burgers en is slegs 2 vierkante kilometer "groot". Monaco is egter nie die kleinste onafhanklike staat nie, die Vatikaanstad wat minder as 'n halwe vierkante kilometer groot is, is die kleinste. Daar is in werklikheid 69 onafhanklike state in die wêreld wat kleiner is as 2106,86 vierkante kilometer. Daar is ook 43 state in die wêreld met 'n burgery van minder as 100 000.
Dit sal dus beteken dat die onafhanklike staat van die Boere-Afrikanervolk nie die kleinste sal wees nie en ook nie die kleinste bevolking sal he nie. Ook moet daar in ag geneem word dat 40 000 kiesers verteenwoordig n bevolking, of dan burgery van ongeveer 100 000 aangesien kiesers natuurlik ook minderjarige kinders het wat nie stem geregtig was tydens die verkiesing nie.
Hierdie bevolking is groter as die Boere bevolking van die ZAR tydens die ABO. En hulle het kans gesien om die magtigste Empire in die wêreld die stryd aan te sê!
Die Boere van die ZAR het egter eers die vreedsame diplomatieke pad gestap. 'n Moeisame, tydrowende pad. Ook die nuut verkose Volksraad stap tans daardie vreedsame diplomatieke pad. Maar dit is onvermydelik.
Die eerste been van daardie pad is nou vir alle praktiese doeleindes afgehandel. Die ANC regime het deur hul stilswye te kenne gegee dat hul nie belangstel in 'n vreedsame oplossing nie. Nou is dit in die hande van die internasionale gemeenskap om die saak te besleg deur druk op die regime te plaas. Vanuit Australië en Nederland was daar reeds oproepe om sanksies teen die regime te plaas en die internasionale kriminele hof in den Haag is tans besig om die Boere-Afrikaner se klag van volksmoord wat deur die Verkenners gele is, te ondersoek.
Die druk op die internasionale gemeenskap moet nou verhoog word, om druk op die regime te plaas. Die alternatief is internasionale bemiddeling.
Die Boere-Afrikaner is nou by Magersfontein. Nou moet daar koelkop gebly word. Nou moet daar geduld gebruik word.
3 thoughts on "Die Boere-Afrikanervolk is nie die kleinste volk nie"
Vaandrig September 25, 2012 at 7:48 pm
As daar enige integriteit by die Suid-Afrikaanse regering was, moes 'n volkstaat nou soos 'n ryp appel in ons skote geval het. Die S.A President het dan sopas 'n heftige toespraak by die V.N. gelewer waarin 'n pleidooi gelewer is dat die V.N. en lidlande bestaande "Internasionale" en "Nasionale" wetgewing konsekewent en met erns moet toepas; dat die oppergesag van die wet ongeskend gehandhaaf moet word.
Wat 'n klug. Daar word net gesê wat van hom verwag word en verder sal dit by praat bly.
President Zuma, moet jy nie maar eers voor jou eie deur vee nie?
Johann Botha September 26, 2012 at 10:43 am
Ek dink daar is 'n klein glipsie in oom Potlood se uiteensetting hierbo. Die "daar is 52,67 vierkante meter grond vir elke stem geregtige in Suid Afrika. moet seker "52670" vierkante meter wees.
Indien daar dan by die aanvanklike oppervlakte-berekening voorsiening vir bevolkingsaanwas van sê 1.45% oor 'n tydperk van 21 jaar voorsiening gemaak word, kom die berekende oppervlakte, enkelvoudig bereken, op sowat 2750 vierkante kilometer te staan.
Howel ek dink dat dit voortydig is om nou al oor waar en hoe groot die volkstaat sal wees, te bespiegel, gee die artikel hierbo tog 'n beeld dat so 'n volkstaat lewensvatbaar is.
Peter Murray September 26, 2012 at 3:09 pm
Met respek gesê, ek dink daar is meer as een glipsie.
Daar is 'n verskil tussen "vk/km" en "vk.Meter".
Tweedens, in die ou dae het ons 'n punt (.) gebruik om 'n breukdeel aan te dui, toe word dit na 'n komma (,) verander. Voor elke 3 syfers laat ons 'n spasie. In die meeste Europese lande word 'n punt (.) gebruik, pleks van 'n spasie. Dit is uiters verwarrend. Jammer dat alle Westerse lande nie maar liewer een stelsel gebruik nie.
Ook die feit dat sekere lande regs ry, en ander links, is ook belaglik. Sover ek weet is dit net Brittanje en sy voormalige kolonies wat links ry, en waar voertuie se stuurwiele regs sit.
Dan het ek 'n vraag aan die skrywer (Oom Potlood); wat is die amptelike grootte van Suid-Afrika, en watter dele sluit dit in? In my "Wêreldatlas vir Suid-Afrikaners" word ons land se grootte as 1 219 080 vk/km aangedui. Sou dit die eilande (soos Marioneiland) wees wat die verskil maak. Dan is daar nog Walvisbaai ook wat voorheen deel van Suid-Afrika was, maar Pik Botha het dit mos in 1990 aan Sam Nujoma persent gegee.
Ek sou graag van 'n deskundige 'n verduideliking wou kry oor presies watter dele behoort nou aan die RSA, en hoe groot elke provinsie en eiland is.